

Lietuvos Respublikos Vyriausybė

**nutarimas**

**DĖL LIETUVOS RESPUBLIKOS VYRIAUSYBĖS 2009 m. liepos 22 d. nutarimO Nr. 813 „Dėl Valstybės turto informacinės paieškos sistemos nuostatų patvirtinimo“ PAKEITIMO**

2021 m. gruodžio 22 d. Nr. 1132

Vilnius

Lietuvos Respublikos Vyriausybė nutaria:

1. Pakeisti Valstybės turto informacinės paieškos sistemos nuostatus, patvirtintus Lietuvos Respublikos Vyriausybės 2009 m. liepos 22 d. nutarimu Nr. 813 „Dėl Valstybės turto informacinės paieškos sistemos nuostatų patvirtinimo“:

1.1. Papildyti 6.7 papunkčiu:

„6.7. teikti duomenis apie sudarytus valstybės nekilnojamojo turto sandorius Nekilnojamojo turto registro tvarkytojui.“

1.2. Pakeisti 11.1.1 papunktį ir jį išdėstyti taip:

„11.1.1. valstybės įmonė Registrų centras, teikiantis duomenis iš Nekilnojamojo turto registro (valdytoja – Lietuvos Respublikos teisingumo ministerija), Sutarčių ir teisių suvaržymų registro (valdytoja – Teisingumo ministerija) ir Nekilnojamojo turto kadastro (valdytoja – Lietuvos Respublikos žemės ūkio ministerija);“.

1.3. Pakeisti 12.6.6 papunktį ir jį išdėstyti taip:

„12.6.6. duomenys apie įkeistą valstybei nuosavybės teise priklausantį nekilnojamąjį turtą; sutartinės (priverstinės) hipotekos identifikavimo kodas, sutartinės (priverstinės) hipotekos įregistravimo (išregistravimo) Nekilnojamojo turto registre arba Sutarčių ir teisių suvaržymų registre data;“.

1.4. Pakeisti 12.9.5 papunktį ir jį išdėstyti taip:

„12.9.5. duomenys apie įkeistas valstybei nuosavybės teise priklausančias registruotas motorines transporto priemones; sutartinės (priverstinės) hipotekos (įkeitimo) identifikavimo kodas, sutartinės (priverstinės) hipotekos (įkeitimo) įregistravimo (išregistravimo) Sutarčių ir teisių suvaržymų registre data;“.

1.5. Pakeisti 12.10.3 papunktį ir jį išdėstyti taip:

„12.10.3. duomenys apie įkeistus valstybei nuosavybės teise priklausančius traktorius, savaeiges ir žemės ūkio mašinas ir jų priekabas; sutartinės (priverstinės) hipotekos (įkeitimo) identifikavimo kodas, sutartinės (priverstinės) hipotekos (įkeitimo) įregistravimo (išregistravimo) Sutarčių ir teisių suvaržymų registre data;“.

1.6. Pakeisti 12.11.3 papunktį ir jį išdėstyti taip:

„12.11.3. duomenys apie įkeistas valstybei nuosavybės teise priklausančias vidaus vandenų transporto priemones; sutartinės (priverstinės) hipotekos (įkeitimo) identifikavimo kodas, sutartinės (priverstinės) hipotekos (įkeitimo) įregistravimo (išregistravimo) Sutarčių ir teisių suvaržymų registre data;“.

1.7. Pakeisti 12.12.3 papunktį ir jį išdėstyti taip:

„12.12.3. duomenys apie įkeistus valstybei nuosavybės teise priklausančius jūrų laivus; sutartinės (priverstinės) hipotekos identifikavimo kodas, sutartinės (priverstinės) hipotekos įregistravimo (išregistravimo) Sutarčių ir teisių suvaržymų registre data;“.

1.8. Pakeisti 12.13.3 papunktį ir jį išdėstyti taip:

„12.13.3. duomenys apie įkeistus valstybei nuosavybės teise priklausančius orlaivius; sutartinės (priverstinės) hipotekos identifikavimo kodas, sutartinės (priverstinės) hipotekos įregistravimo (išregistravimo) Sutarčių ir teisių suvaržymų registre data;“.

1.9. Pakeisti 14.10 papunktį ir jį išdėstyti taip:

„14.10. Nekilnojamojo turto registro ir Nekilnojamojo turto kadastro – Nuostatų 12.6.1 ir 12.6.6 papunkčiuose nurodyti duomenys;“.

1.10. Pakeisti 14.14 papunktį ir jį išdėstyti taip:

„14.14. Sutarčių ir teisių suvaržymų registro – Nuostatų 12.6.6, 12.9.5, 12.10.3, 12.11.3, 12.12.3 ir 12.13.3 papunkčiuose nurodyti duomenys.“

2. Nustatyti, kad šis nutarimas įsigalioja 2022 m. sausio 1 d.

Ministrė Pirmininkė Ingrida Šimonytė

Finansų ministrė Gintarė Skaistė